Publication: Magyar Közlöny
Issue: MK-1998-19 (Year: 1998, Number: 19)
Era: 1990-2004
Section: A „… vtsz. alszám HR Alszámos Magyarázata” kifejezés a Vámtarifa Magyarázatról szóló, többször módosított 23/1990. (XII. 3.) PM rendeletnek
Paragraph Index: 157

2. vad majoránna vagy oregano (Origanum vulgare), zsálya (Salvia officinalis), bazsalikom (Ocimum basilicum), menta (minden változatban), verbéna (Verbena spp.), ruta (Ruta graveolens), izsóp (Hyssopus officinalis) és borágófű (Borago officinalis), amelyek a 12.11 vtsz. alá tartoznak. 07.11 Zöldségfélék ideiglenesen tartósítva (pl. kéndioxid-gázzal, sós lében, kénes vízben vagy más tartósító oldatban), de közvetlen fogyasztásra nem alkalmas állapotban 0711 20 10 és 0711 20 90 Olajbogyó Ezen alszám alá olyan, általában sós lében elhelyezett olajbogyó tartozik, amelyet még nem vetettek alá a keserű ízt eltávolító eljárásnak. A fogyaszthatóvá tett olajbogyó, még ha hosszabb ideig áztatták is sós lében, nem osztályozható ide, hanem a 2005 70 10 vagy a 2005 70 90 alszám alá tartozik. 0711 30 00 Kapribogyó Az ide tartozó kapribogyót általában sós lében hordókban tartósították. 0711 40 00 Uborka és apró uborka Az ezen alszám alá tartozó uborkát és apró uborkát egyszerűen nagy, sós lével teli hordókba tették, ahol a spontán fermentációs folyamat megindulása biztosítja a konzerválást a szállítás és a tárolás ideje alatt. A végső felhasználás előtt ezeket a termékeket általában a következő módokon kezelik, de ezen eljárások okán a 20. Árucsoportba tartozó árukká válnak: — a só részleges eltávolítását követő ízesítés (amely általában ecetalapú aromásított fedőfolyadékkal való felöntésből áll); — a termék kisebb edényekbe (konzervdoboz, palack, üveg stb.) való áttöltése utáni pasztőrözés, a só és az ecet stabilizáló hatásának elősegítésére. Az uborka és apró uborka azonban, sós lében tartósítva vagy sem, amennyiben teljes tejsavas erjedésen megy keresztül, a 20.05 vtsz. alá osztályozandó. Az ilyen terméket úgy lehet felismerni, hogy a húsa teljes keresztmetszetében üvegszerű (azaz kissé áttetsző). 0711 90 40 Az Agaricus nemhez tartozó Az ezen alszám alá tartozó ehető gombákat olyan erős sós lében is bemutathatják, amelyhez ecetet vagy ecetsavat adtak. 07.12 Szárított zöldség egészben, aprítva, szeletelve, törve vagy porítva, de tovább nem elkészítve Nem tartoznak ide az olyan anyagok, amelyek szárított formájukban nem zöldségként használatosak, hanem elsősorban illatszer- vagy gyógyszeripari, illetve rovarirtó, gombaölő vagy hasonló célokra szolgálnak (12.11 vtsz.). 0712 90 30 Paradicsom Lásd a 2002 90 11—2002 90 99 alszámok magyarázatát a paradicsom por osztályozására vonatkozóan. 0712 90 90 Más Nem tartozik ezen alszám alá a pitypang növény (Taraxacum officinale) szárított levele és gyökere, a szárított sóska (Rumex acetosa) és a szárított sarkantyúvirág vagy indiai zsázsa (Tropaeolum majus), amelyeket orvosi célokra használnak (1211 90 80 alszám). 07.13 Szárított hüvelyes zöldség, kifejtve, hántolva vagy felesen is Az idetartozó vetési célra szánt áruk, növénytermesztési termékek általában csomagolásuk (pl. felcímkézett, a használati célt feltüntető zsákok) alapján azonosíthatók. 1998/19/II. szám 0713 10 10 és 0713 10 90 Borsó (Pisum sativum) A 0708 10 20—0708 10 95 alszámok magyarázata értelemszerűen alkalmazandó. 0713 20 00 Csicseriborsó Az idetartozó csicseriborsó a Cicer nemhez tartozik (főleg Cicer arietinum); vetési célra, emberi fogyasztásra vagy állati takarmányozásira szolgál. 0713 31 00 A Vigna mungo (L.) Hepper vagy a Vigna radiata (L.) Wilczek fajhoz tartozó bab. Lásd a 0713 31 alszámhoz tartozó HR magyarázatot. 0713 32 00 Kis szemű, vörös színű (Adzuki) bab (Phaseolus vagy Vigna angularis) Az adzuki babot mindig szárítva forgalmazzák. Mielőtt az adzuki növény beérne, a babszemek zöldek és sok vizet tartalmaznak. Érés után a babszemek megpirosodnak és kiszáradnak. 0713 40 00 Lencse Ide csak az Ervum vagy Lens nembeli lencsefélék tartoznak, pl. a közönséges lencse számtalan változata (Ervum lens vagy Lens esculenta) és a fehérbükköny (Ervum ervilia). 0713 90 10 és 0713 90 90 Más Ezen alszám alá tartoznak a Dolichos nembeli termények, mint a rizspaszuly (Dolichos sinensis spp. sesquipedalis), a lablab (Dolichos lablab), a kajánbab (Cajanus cajan), a madagaszkári bab (Canavalia ensiformis), a bársony vagy muszkat bab (Mucuma utilis) és a guar magja. A következők nem tartoznak ide: a csillagfürt (Lupinus), a bükkönyfélék magja a Vicia faba fajta kivételével (1209 29 10 vagy 1209 29 50 alszámok). 07.14 Manióka, arrowroot, szálepgyökér, csicsóka, édesburgonya és magas keményítő- vagy inulintartalmú más hasonló gyökér és gumó, frissen hűtve, fagyasztva vagy szárítva, egészben, szeletelve vagy labdacs (pellet) formában tömörítve is; szágóbél A „labdacs (pellet)” kifejezés meghatározása a II. Áruosztály Megjegyzésének (1) pontjában található. 0714 10 10— 0714 10 99 Manióka (kasszava) Ide tartozik:

Source: https://magyarkozlony.hu/hivatalos-lapok/bdce8eede6b44a9cd60ba58e9328cf62b48434c8/dokumentumok/03adc0cacc2c220ecfdeb3a7bfd495ad90535111/letoltes